CELEX: 22004D0079
Language: et
Date: 2004-06-08 00:00:00
Title: EMP ühiskomitee otsus nr 79/2004, 8. juuni 2004, millega muudetakse Euroopa Majanduspiirkonna lepingu XIV lisa («Konkurents»), protokolli nr 21 (ettevõtjate suhtes kohaldatavate konkurentsieeskirjade rakendamise kohta) ja protokolli nr 24 (koostöö kohta ettevõtjate koondumise kontrollimise valdkonnas)

19.6.2004   
            
            
               ET
            
            
               Euroopa Liidu Teataja
            
            
               L 219/24
            
         EMP ÜHISKOMITEE OTSUS
   
   nr 79/2004,
   8. juuni 2004,
   millega muudetakse Euroopa Majanduspiirkonna lepingu XIV lisa (“Konkurents”), protokolli nr 21 (ettevõtjate suhtes kohaldatavate konkurentsieeskirjade rakendamise kohta) ja protokolli nr 24 (koostöö kohta ettevõtjate koondumise kontrollimise valdkonnas)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, (edaspidi “leping”), eriti selle artiklit 98,
   ning arvestades järgmist:
   
               (1)
            
            
               Lepingu XIV lisa muudeti lepinguga Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi osalemise kohta Euroopa Majanduspiirkonnas, millele kirjutati alla 2003. aasta 14. oktoobril Luxembourgis. (1)
               
            
         
               (2)
            
            
               Lepingu protokolli nr 21 muudeti lepinguga Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi osalemise kohta Euroopa Majanduspiirkonnas, millele kirjutati alla 2003. aasta 14. oktoobril Luxembourgis.
            
         
               (3)
            
            
               Lepingu protokolli nr 24 ei ole EMP ühiskomitee varem muutnud.
            
         
               (4)
            
            
               Nõukogu 20. jaanuari 2004. aasta määrus (EÜ) nr 139/2004 kontrolli kehtestamise kohta ettevõtjate koondumiste üle (EÜ koondumismäärus) (2) inkorporeeriti lepingusse EMP ühiskomitee 8. juuni 2004. aasta otsusega nr 78/2004. (3)
               
            
         
               (5)
            
            
               Määruse (EÜ) nr 139/2004 artikleid 13 ja 22 ei inkorporeeritud lepingusse EMP ühiskomitee 8. juuni 2004. aasta otsusega nr 78/2004.
            
         
               (6)
            
            
               Määruse (EÜ) nr 139/2004 artiklid 13 ja 22 tuleks lepingusse inkorporeerida,
            
         ON TEINUD JÄRGMISE OTSUSE:
   Artikkel 1
   Lepingu XIV lisa punktis 1 (nõukogu määrus (EÜ) nr 139/2004) asendatakse kohanduse (a) tekst järgmisega:
   
      “Artikli 1 lõikes 1 lisatakse sõnad “või vastavaid sätteid EPM lepingu protokollis 21 ja protokollis 24” peale sõnu “Piiramata artikli 4 lõike 5 ja artikli 22 kohaldamist”;
      peale selle asendatakse sõnad “ühenduse suhtes” sõnadega “ühenduse või EFTA suhtes”;”.
   
   Artikkel 2
   Lepingu protokolli nr 21 artikli 3 punkti 1 alapunkti 1 (nõukogu määrus (EÜ) nr 139/2004) tekst asendatakse järgmisega:
   
      “32004 R 0139: Nõukogu 20. jaanuari 2004. aasta määruse (EÜ) nr 139/2004 kontrolli kehtestamise kohta ettevõtjate koondumiste üle (EÜ koondumismäärus) artikli 4 lõiked 4 ja 5 ning artiklid 6–26 (ELT L 24, 29.1.2004, lk 1).”
   
   Artikkel 3
   Lepingu protokolli nr 24 muudetakse järgmiselt:
   
               1.
            
            
               Artiklit 6 täiendatakse uue lõikega 3 järgmiselt:
               “3.   Kui koondumine võib mõjutada kaubandust ühe või mitme EÜ liikmesriigi ja ühe või mitme EFTA riigi vahel, teavitab Euroopa Ühenduste komisjon EFTA järelevalveametit viivitamata kõigist taotlustest, mis EÜ liikmesriigid on esitanud vastavalt määruse (EÜ) nr 139/2004 artiklile 22.
               Üks või mitu EFTA riiki võivad ühineda alalõigus 1 viidatud taotluse esitamisega, juhul kui koondumine mõjutab kaubandust ühe või mitme EÜ liikmesriigi ja ühe või mitme EFTA riigi vahel ja ähvardab märgatavalt mõjutada konkurentsi taotlusega ühinenud EFTA riigi või riikide territooriumil.
               Alalõigus 1 viidatud taotluse koopia saamisel peatatakse EFTA riikides kõik koondumisega seotud siseriiklikud tähtajad kuni otsustamiseni, kus koondumist uuritakse. Niipea kui EFTA riik teatab komisjonile ja asjaomastele ettevõtetele, et ei soovi taotlusega ühineda, hakkavad siseriiklikud tähtajad uuesti kulgema.
               Kui komisjon otsustab koondumist uurida, ei kohalda see EFTA riik või need EFTA riigid, kes on taotlusega ühinenud, asjaomase koondumise suhtes enam oma siseriiklikke konkurentsi käsitlevaid õigusakte.”
            
         
               2.
            
            
               Artiklit 8 täiendatakse uute lõigetega 4, 5 ja 6 järgmiselt:
               “4.   EFTA järelevalveasutus teostab Euroopa Ühenduste Komisjoni nõudmisel oma territooriumil uurimisi.
               5.   Euroopa Ühenduste Komisjonil on õigus olla esindatud ja osaleda aktiivselt uurimises, mis korraldatakse vastavalt lõikele 4.
               6.   Kogu kõnealuse uurimise käigus saadud teave edastatakse Euroopa Ühenduste Komisjonile kohe pärast töö lõpetamist.”
            
         
               3.
            
            
               Artikli 13 teises alalõigus asendatakse sõnad “artikli 4 lõigetes 4 ja 5 ning artikli 9 lõigetes 2 ja 6” sõnadega “artikli 4 lõigetes 4 ja 5, artikli 9 lõigetes 2 ja 6 ning artikli 22 lõikes 2”.
            
         Artikkel 4
   Käesolev otsus jõustub 9. juunil 2004. aastal, tingimusel et kõik lepingu artikli 103 lõike 1 kohased teated on edastatud EMP ühiskomiteele. (4).
   Artikkel 5
   Käesolev otsus avaldatakse Euroopa Liidu Teataja EMP osa EMP-kaasandes.
   
      Brüssel, 8. juuni 2004
      
         
            EMP ühiskomitee nimel
         
         
            eesistuja
         
         S. GILLESPIE
         
      
   
   
      (1)  ELT L 130, 29.4.2004, lk 3.
   
      (2)  ELT L 24, 29.1.2004, lk 1.
   
      (3)  Vt käesoleva ELT lk 13.
   
      (4)  Põhiseadusest tulenevad nõuded on nimetatud.